Наступныя ўпэўненыя крокі былі зроблены ў 2008-м. Так склалася, што іх было адразу некалькі. 5 жніўня Маргарыта Марыніч упершыню пераступіла парог Жабінкаўскага суда, з якім вось ужо дзесяць гадоў звязвае свой прафесійны лёс. Адначасова здала іспыты і стала студэнткаю юрыдычнага факультэта Брэсцкага дзяржаўнага ўніверсітэта імя А.С. Пушкіна. Гэткім чынам пачала паспяхова спалучаць практыку з тэорыяй, якую выкладалі педагогі-правазнаўцы. У выніку, як прыйшоў час, выдатна пацвердзіла на выпускных экзаменах свае глыбокія веды ў юрыспрудэнцыі, атрымаўшы дыплом аб вышэйшай адукацыі.